สวัสดีครับคุณ เมื่อวันอาทิตย์ผมโดนแมวข่วนบริเวณนิ้วเท้าไม่มีแผลมีแค่รอยถลอกจากนั้นวันจันทร์ผมไปหาที่โรงพยาบาลให้ฉีดวัคซีนพิษสุนัขบ้านแค่เข็มเดียวแต่ผมได้แจ้งไปแล้วว่าผมรับวัคซีนพิษสุนัขบ้านครั้งล่าสุดเมื่อประมาณเกือบ 3-4 ปีก่อน ซึ่งผมไปอ่านในอินเตอร์เน็ตเขาบอกว่าถ้ารับวัคซีนครั้งล่าสุดมาแล้วเกิน 6 เดือนให้ฉีด 2 เข็ม แต่ฉีดให้ผมแค่เข็มเดียว กรณีนี้จะเป็นอะไรไหมครับ
สวัสดีค่ะ อาการโดนแมวมาข่วนบริเวณนิ้วเท้า มีรอยถลอกเล็กน้อยดังกล่าวมานั้น ถ้ามีรอยถลอกให้เห็น หรือมีเลือดออกซิบๆ อาจจะเป็นโอกาสการรับเชื้อพิษสุนัขบ้าได้โดยการสัมผัสที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆการรับวัคซีนป้องกันนั้น ถ้าเคยรับวัคซีนมาครบแล้ว ก็จะเป็นการรับเพียงวัคซีนกระตุ้นเท่านั้น การกระตุ้นวัคซีนถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน กรณีนี้ควรแจ้งแพทย์ที่ดูแลให้ทราบ หรือนำสมุดวัคซีนกลับไปปรึกษาแพทย์อีกครั้ง เพราะอาจจะต้องได้รับวัคซีนอีกเข็มค่ะ